										Pirkimo sąlygų 2 priedas
TECHNINĖ SPECIFIKACIJA
1. Žemaičių dailės muziejus pagal vykdomą Europos sąjungos struktūrinių fondų ir Plungės rajono savivaldybės biudžeto lėšomis bendrai finansuojamą projektą „Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas)“, kodas Nr. 06-006-K-0018 numato įsigyti  interaktyvų ekraną – žemėlapį (toliau – Žemėlapis).
2. Žemėlapis apima:
2.1. fizinę instaliaciją (konstrukciją),
2.2. vaizdo ir garso įrangą,
2.3. valdymo kompiuterinę įrangą,
2.4. programinę įrangą,
2.5. turinio integravimo ir parengimo paslaugas,
2.6. montavimo, testavimo ir paleidimo darbus,
2.7. mokymus ir garantinį aptarnavimą.
3. Žemėlapio tikslas - edukuoti lankytojus, interaktyviai pristatyti kultūrinio pobūdžio informaciją bei užtikrinti įtraukią ir patrauklią vartotojo patirtį.
4. Tiekėjas privalo:
4.1. parengti Žemėlapio techninį sprendimą pagal pateiktą vizualinę koncepciją (1 priedas);
4.2. pagaminti visus fizinius komponentus;
4.3. [bookmark: _GoBack]įdiegti ir sukonfigūruoti programinę įrangą, užtikrinant, kad visos trečiųjų šalių programinės įrangos licencijos būtų teisėtos, perduodamos Užsakovui ir įskaičiuotos į pasiūlymo kainą;
4.4. integruoti Užsakovo pateiktą turinį;
4.5. atlikti montavimo ir paleidimo darbus;
4.6. atlikti Žemėlapio testavimą;
4.7. apmokyti užsakovo personalą;
4.8. užtikrinti garantinį aptarnavimą.

5. Techninės specifikacijos reikalavimai:
	Pozicija

	Reikalavimai
	Tiekėjas nurodo konkrečius siūlomos prekės techninius parametrus ir jų reikšmes. Kai reikalavimas nėra išreiškiamas konkrečia technine ar skaitine reikšme, Tiekėjas nurodo reikalavimo atitikimą („atitinka“) ir pateikia trumpą paaiškinimą, kaip reikalavimas bus įgyvendintas. Kai parametras yra standartizuotas, kartu pateikiama tiksli nuoroda į gamintojo dokumentaciją, techninį aprašymą, deklaraciją ar kitą atitiktį patvirtinantį dokumentą, kuriame aiškiai pažymėtas atitinkamas techninis parametras arba reikalavimo įgyvendinimas

	5.1. Fizinė instaliacija (konstrukcija)
	5.1.1. Žemėlapis turi būti įrengiamas ant sienos montuojamoje konstrukcijoje, atvaizduojančioje Žemaitijos žemėlapį.
	

	
	5.1.2. Konstrukcijos turi atitikti šiuos parametrus:
medžiaga – MDF plokštė arba lygiavertė;
paviršius – dažytas arba kitaip apdorotas, atsparus mechaniniam poveikiui ir nusidėvėjimui;
matmenys – ne mažiau kaip 2,5 m pločio ir ne mažiau 1,8 m aukščio.
	

	
	5.1.3. Integruota lietimui jautri sistema turi:
reaguoti į prisilietimą realiu laiku;
veikti nepriklausomai nuo paspaudimo eiliškumo;
užtikrinti, kad jutikliai būtų nematomi vartotojui (integruota į konstrukciją).
	

	
	5.1.4. Turi būti įrengtos interaktyvios juostos su objektų (rašytojų, dailininkų, bažnyčių) vizualine informacija (nuotraukomis), kurios veikia kaip aktyvūs lietimo taškai. Nuotraukas pateiks Žemaičių dailės muziejus. 
	

	
	5.1.5. Aktyvavus objektą interaktyvioje juostoje, sistema turi automatiškai:
pateikti su objektu susijusį audio ir/ar video turinį bei tekstinę informaciją ekrane;
žemėlapyje aktyvuoti LED apšvietimą, nurodantį atitinkamą kūrėjo gyvenimo ir kūrybos ar bažnyčios dislokacijos vietą; 
	

	
	5.1.6. Aktyvavus objektą interaktyvioje juostoje turi būti aiškus ir nedviprasmiškas vizualinis grįžtamasis ryšys (pvz., apšvietimas, animacija ar kitas lygiavertis sprendimas), leidžiantis vartotojui suprasti, kad pasirinkimas įvykdytas.
	

	
	5.1.7. Vaizdo (video) turinys turi būti integruotas taip, kad papildytų fizinę instaliaciją ir interaktyvius elementus bei sudarytų vientisą, nuoseklų pasakojimą.
	

	5.2. Multimedijos funkcionalumas
	5.2.1. Sistema turi užtikrinti audio, video ir tekstinės informacijos pateikimą pagal vartotojo pasirinkimą. 
	

	
	5.2.2. Reakcijos laikas į vartotojo veiksmus – nuo prisilietimo pradžios iki vizualinio atsakymo ne ilgiau kaip 1 sekundė. 
	

	
	5.2.3. Turi būti užtikrintas vientisas turinio pateikimas (vizualinis, tekstinis, garsinis).
	

	
	5.2.4. Visas multimedijos funkcionalumas ir jos veikimo seka turi būti suderinta su Užsakovu.
	

	5.3. Ekranas
	5.3.1. įstrižainė ne mažesnė kaip 31".
	

	
	5.3.2. Raiška – ne mažesnė kaip 1920 × 1080 (Full HD) arba lygiavertė. 
	

	
	5.3.3. turi turėti šias jungtis: HDMI, USB Type-B, VGA arba lygiavertes. 
	

	
	5.3.4. lietimui jautrus (touchscreen).
	

	5.4. Kompiuteris
	5.4.1. operatyvioji atmintis (RAM) - ne mažesnė kaip 16 GB. 
	

	
	5.4.2. Duomenų kaupiklis – SSD, ne mažesnės kaip 512 GB talpos.
	

	
	5.4.3. Vaizdo plokštė turi užtikrinti ne mažiau kaip 2 nepriklausomas vaizdo išvestis (pvz., HDMI, DisplayPort ar lygiavertes).
	

	5.5. Garso sistema
	5.5.1.  turi būti integruoti garsiakalbiai arba pateikiamos atskiros garso kolonėlės.
	

	
	5.5.2. bendra išėjimo galia – ne mažiau kaip 10 W.
	

	5.6. Ausinių sistema
	5.6.1. Turi būti sudaryta galimybė vienu metu prijungti ne mažiau kaip 3 ausines individualiam naudojimui.
	

	
	5.6.2. Taip pat turi būti numatyta patogi ir saugi vieta ausinėms laikyti (pvz., laikikliai ar kabliukai).
	

	5.7. Sprendimo tipas
	5.7.1.  Leidžiama siūlyti „viskas viename“ (angl. all-in-one) tipo sprendimą, jeigu jis atitinka visus šioje techninėje specifikacijoje nustatytus funkcinius ir techninius reikalavimus.
	

	5.8. Turinio integravimas ir apdorojimas
	5.8.1. Užsakovas pateikia visą turinį (audio, video, tekstus, nuotraukas) lietuvių kalba.
	

	
	5.8.2. Užsakovas atsako už turinio vertimą į anglų ir gestų kalbas.
	

	
	5.8.3. Tiekėjas neatsako už pateikto turinio kokybę, tačiau atsako už tinkamą jo atvaizdavimą Sistemoje.
	

	5.9. Turinio apimtys
	5.9.1. Integruojami: 26 rašytojai, 20 dailininkų ir 20 bažnyčių. Informaciją pateiks Žemaičių dailės muziejus. 
	

	
	5.9.2. Minimalios apimtys:
audio įrašai – ne mažiau kaip 69; 
video įrašai – ne mažiau kaip 14; 
tekstai – ne mažiau kaip 26 (biogramos ir kt.);
nuotraukos – ne mažiau kaip 350 vnt.
	

	5.10. Tekstų paruošimas ir įgarsinimas
	5.10.1. Užsakovo pateikta tekstinė informacija apie bažnyčias turi būti tiekėjo suredaguota (kalbos, stiliaus ir aiškumo požiūriu) ir parengta įgarsinimui.
	

	
	5.10.2. Įgarsinimas turi būti atliktas profesionaliai, užtikrinant aiškų, taisyklingą ir kokybišką garso įrašą. Įgarsinimui naudojamo balso tipas (pvz., lytis, tembras, kalbėjimo maniera) turi būti iš anksto suderintas su Užsakovu ir patvirtintas prieš pradedant galutinį įrašymą.
	

	
	5.10.3. Tiekėjas atsakingas už turinio techninį paruošimą, optimizavimą ir integravimą į sistemą.
	

	5.11. Kalbos ir prieinamumas
	5.11.1. Visa tekstinė informacija sistemoje (išskyrus prozinį turinį) turi būti pateikiama lietuvių ir anglų kalbomis.
	

	
	5.11.2. Garso (audio) turinys turi būti pateikiamas lietuvių ir anglų kalbomis, taip pat turi būti užtikrintas turinio pateikimas gestų kalba vaizdo formatu. 
	

	
	5.11.3. Vaizdo (video) turinys turi būti subtitruotas anglų kalba ir papildomai pateiktas gestų kalba.
	

	5.12. Diegimas ir mokymai
	5.12.1. Tiekėjas privalo pristatyti ir sumontuoti sistemą užsakovo nurodytoje vietoje.
	

	
	5.12.2. Prieš sistemos perdavimą tiekėjas privalo atlikti jos testavimą ir pašalinti visus nustatytus trūkumus.
	

	
	5.12.3. Tiekėjas privalo apmokyti užsakovo personalą tinkamai naudotis ir eksploatuoti sistemą.
	

	5.13. Garantija ir palaikymas
	5.13.1. Tiekėjas turi suteikti ne trumpesnę kaip 24 mėnesių garantiją. 
	

	
	5.13.2. Garantiniu laikotarpiu visi gedimai turi būti pašalinti ne vėliau kaip per 5 darbo dienas nuo rašytinės pretenzijos gavimo dienos. 
	

	
	5.13.3. Tiekėjas privalo užtikrinti siūlomos sistemos veikimo stabilumą ir ilgaamžiškumą viso garantinio laikotarpio metu.
	



6. Apibūdinant pirkimo objektą, techninėje specifikacijoje nėra nurodytas konkretus modelis ar tiekimo šaltinis, konkretus procesas ar prekių ženklas, patentas, tipai, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti. Toks nurodymas yra leistinas išimties tvarka, kai pirkimo objekto yra neįmanoma tiksliai ir suprantamai apibūdinti pagal VPĮ 37 straipsnio 4 dalyje nustatytus reikalavimus. Šiuo atveju nurodymas pateikiamas įrašant žodžius „arba lygiavertis“. Jeigu pirkimo dokumentuose yra galimai nurodyti konkretūs prekės ženklai, modeliai ar tiekimo šaltiniai, konkretūs procesai, būdingi konkretaus tiekėjo tiekiamoms prekėms ar teikiamoms paslaugoms, patentai, tipai, standartai, konkreti kilmė ar gamyba yra tik informacinio pobūdžio ir tiekėjas gali pateikti lygiavertį sprendinį nurodytajam ir/arba gali siūlyti lygiaverčius objektus. Lygiavertiškumo atitiktį privalo įrodyti tiekėjas.
7. Tiekėjui įrodant siūlomų prekių atitiktį techninės specifikacijos reikalavimams, turi būti pateikiami prekės gamintojo dokumentai* (techninės specifikacijos, katalogų, bukletų kopijos, internetinės nuorodos į prekių gamintojo puslapius kartu su atitinkamą (-us) techninės specifikacijos reikalavimą (-us) patvirtinanti (-čios) momentinė (-ės) ekrano kopija (-os) (print screen) (tokiu atveju momentinėje ekrano kopijoje (print screen) turi būti matoma informacija, kad kopija padaryta iš prekės gamintojo tinklalapio) ir pan.), lietuvių kalba arba anglu kalba (su vertimu į lietuvių kalbą). Tuo atveju, jeigu pateiktoje prekės gamintojo dokumentacijoje nėra reikalaujamas prekės charakteristikas patvirtinančios informacijos, tiekėjas privalo pateikti prekės gamintojo arba jo įgalioto atstovo (tiekėjo deklaracija nėra lygiavertis dokumentas) raštiškus patvirtinimus (pvz., prekės gamintojo atitikties deklaraciją ar eksploatacinių savybių deklaraciją) ar kitus atitiktį reikalavimams įrodančius dokumentus (informaciją), kad Užsakovas galėtų įsitikinti siūlomos prekės atitiktimi nustatytiems reikalavimams.
8. Užsakovas, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Aplinkos apsaugos kriterijų taikymo, vykdant žaliuosius prikimus, tvarkos aprašas“ (toliau – Tvarka), Pirkime nustatė minimalius aplinkos apsaugos kriterijus: sistemos įrangai taikomas Tvarkos 4.4.4.3. papunktis <...prekei pagaminti, paslaugai teikti ar darbams atlikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai...>, perkama įranga (interaktyvus ekranas, kompiuteris, garso sistema ir LED apšvietimo sistema) neturi savo sudėtyje pavojingų cheminių junginių, jos gamyboje ir eksploatacijoje nenaudojamos pavojingos cheminės medžiagos, neteršiama aplinka ir nekeliamas pavojus sveikatai. 4.4.4.4. papunktis <...prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos...>, perkama įranga yra tvirta, ilgaamžė ir funkcionali: interaktyvus ekranas, kompiuteris ir garso sistema skirti nuolatiniam eksploatavimui, jų sudedamosios dalys tinkamos naudoti daug kartų, o esant poreikiui — lengvai taisomos arba keičiamos.
Galimi atitiktį žaliojo pirkimo reikalavimams įrodantys dokumentai: gamintojo ir (ar) tiekėjo techniniai dokumentai, gamintojo ir (ar) importuotojo, ir (ar) tiekėjo rašytinis patvirtinimas, saugos duomenų lapas, gamintojo bandymų ataskaita, protokolas, gamintojo ir (ar) tiekėjo deklaracija (pateikiant objektyvius įrodymus), aplinkosauginė produkto deklaracija, įrangos aprašymas, instrukcija ar skaičiavimai, pripažintos įstaigos arba paskelbtosios (notifikuotos) institucijos atlikto bandymo protokolas, priemonių ir (ar) produktų, kurie bus naudojami atlikti paslaugą ar darbą, sąrašas ir dokumentai, įrodantys, kad priemonės ir (ar) produktai atitinka nustatytus reikalavimus, arba kiti lygiaverčiai įrodymai. 
Tiekėjas įrodančius dokumentus privalės pateikti Sutarties vykdymo metu, t. y. prekių pristatymo metu. Šis reikalavimas ir šio dėl reikalavimo nevykdymo, nustatytos sankcijos, kurios nurodytos Sutartyje. 
9. Planuojamas įsigyti Žemėlapis privalo atitikti efektyvumo, tvarumo, ilgaamžiškumo reikalavimus (Direktyva 2009/125/EC, Direktyva 2011/65/EU).
Direktyva 2009/125/EC – Ekologinis projektavimas (Ecodesign). Ši direktyva nustato reikalavimus energetiškai vartojančių produktų (pvz., projektorių, ekranų, apšvietimo įrangos) projektavimui, kad jie būtų energijos efektyvūs ir kuo mažiau kenktų aplinkai per visą gyvavimo ciklą.
Direktyva 2011/65/EU (RoHS II) – Pavojingų medžiagų ribojimas. RoHS direktyva riboja pavojingų medžiagų (švino, gyvsidabrio, kadmio, šešiavalentio chromo, PBDE, PBB ir kt.) kiekį elektros ir elektroninėje įrangoje.
Tiekėjas su pasiūlymu privalo pateikti tai patvirtinančias Europos Sąjungos atitikties deklaracijas bei CE atitikties žymėjimą. 
Pastaba: Ne visiems gaminiams yra būtinas CE ženklinimas, taip pat ne visiems gaminiams yra būtinas paskelbtosios (notifikuotos) įstaigos patikrinimas. Jeigu gaminiui privalomas CE ženklinimas, tačiau neprivalomas paskelbtosios (notifikuotos) įstaigos patikrinimas, tokiu atveju CE sertifikato nebus, tačiau privalo būti pateikta su pasiūlymu gamintojo parengta deklaracija „EU Declaration of conformity“ „EC Declaration of conformity“. Jeigu gaminiui privalomas CE ženklinimas bei paskelbtosios (notifikuotos) įstaigos patikrinimas, tokiu atveju gaminys turės ir paskelbtosios (notifikuotos) įstaigos išduotą sertifikatą, ir gamintojo deklaraciją.
Sutarties vykdymo metu, Tiekėjui pristačius Žemėlapį , Užsakovas patikrins ar pristatyta įranga atitinka su pasiūlymu pateiktas Europos Sąjungos atitikties deklaracijas bei CE atitikties žymėjimą. Jeigu pristatyta įranga neturės reikalaujamų žymėjimų, Tiekėjas privalės įrangą pakeisti į atitinkančią nustatytus reikalavimus.




Priedas Nr. 1
Paveikslėliai yra tik iliustracinio pobūdžio. 

